Milonga

Milonga er et ord med flere betydninger. Denne artikkelen omhandler dansen milonga og milongamusikken. Se også Milonga (dansetilstelning).

Milonga er en pardans og musikkstil som oppsto i Rio de la Platas storbyer Buenos Aires og Montevideo. Musikken kjennetegnes av sin synkoperte bassgang og skal ha utgangspunkt i trommerytmer som de afrikanske slavene tok med seg fra Kongo. Rytmen lever videre i mange andre synkretistiske latinamerikanske danser. Milonga er trolig en videreutvikling av Candombe.

Milonga er i dag tett knyttet til tango og regnes som en av tangoens forgjengere. Milonga danses på de samme tilstelningene som tango og tangovals og spilles av de samme orkestrene.

Tango
Pardanser
Latinamerikanske danser